text: Satanist i Føtex giver pris
  13 september 2010 kl. 10.07
  At ansætte en satanist eller en praktikant fra Algeriet, er intet problem for Føtex i Sønderborg. Det er nu blevet anerkendt.
  Sallingfondens Mangfoldighedspris 2010 hedder den pris, som Føtex i Sønderborg har gjort.
  Det er en ny pris, som bliver uddelt inden for Dansk Supermarked. Den bliver uddelt til arbejdspladser, der gør noget helt særligt for mangfoldigheden.
  Og det er lige netop, hvad det sønderjyske Føtex-varehus har gjort.
  
  Sort neglelak 
  27 arbejdspladser inden for Dansk Supermarkedet var med i opløbet om den eftertragtede pris, men det blev Føtex i Sønderborg, der løb med den.
  Varehuset har blandt andet ansat satanisten Kaj med sort neglelak og sort tøj og praktikanten Suzan fra Algeriet, som var en del af projektet "Lær Dansk".
  Derudover har varehuset gjort en stor indsats for at få folk i arbejde.
  
  Stolthed at spore
  Hos Føtex i Sønderborg er man stolte af prisen.
  -Jeg har fortalt dem, hvor stolt jeg er, af at alle i afdelingerne er med til at støtte og vejlede de medarbejdere, som har behov for det, siger afdelingschef i varehuset Lone Rasmussen.
  